Γκουαναχουάτο

Το Γκουαναχουάτο (ισπ. Guanajuato, προφ. gwanaˈxwato), επισήμως γνωστό ως Ελεύθερο και Κυρίαρχο Κράτος του Γκουαναχουάτο (ισπ. Estado Libre y Soberano de Guanajuato, προφ. esˈtado ˈliβɾe i soβeˈɾano de gwanaˈxwato), είναι μια από τις 31 πολιτείες του Μεξικού. Χωρίζεται σε 46 δήμους και πρωτεύουσα είναι το Γκουαναχουάτο.

Βρίσκεται στο βόρειο κεντρικό Μεξικό. Συνορεύει στα δυτικά με την πολιτεία Χαλίσκο, στα βορειοδυτικά με τη Σακατέκας, στα βόρεια με το Σαν Λουίς Ποτοσί, στα ανατολικά με το Κερέταρο και στα νότια με το Μιτσοακάν. Καλύπτει έκταση 30.608 τετραγων. χιλιομέτρων (22η μεγαλύτερη). Σημαντικές πόλεις εκτός από την πρωτεύουσα είναι το Λεόν, η μεγαλύτερη της πολιτείας, και το Ιραπουάτο.

Το Γκουαναχουάτο βρίσκεται μεταξύ του ξηρού βορρά της χώρας και του πλούσιου νότου, και γεωγραφικά είναι μέρος της Κορδιλιέρας Νεοβουλκάνικα, του Μεξικανικού Υψίπεδου και της Ανατολικής Σίερρα Μάδρε. Αρχικά σε αυτή εγκαταστάθηκαν λόγω της παρουσίας ορυχείων γύρω από τη σημερινή πρωτεύουσα Γκουαναχουάτο, αλλά περιοχές όπως το Μπαχίο έγιναν σημαντικές για την καλλιέργεια και την κτηνοτροφία. Σήμερα τα ορυχεία και η αγροτική παραγωγή παρέχουν σημαντικό μέρος του ΑΕΠ της πολιτείας, ενώ το 30% οφείλεται στη βιομηχανία, που περιλαμβάνει τη μεταλλουργία, αυτοκινητοβιομηχανία, επεξεργασία δερμάτων, επεξεργασμένα τρόφιμα και άλλα.

Παραπομπές

 Εξωτερικοί σύνδεσμοι 




Γκουαναχουα